《榴花洞》
唐代·魏万

江山巧秀入禅扃，四望仙源画未真。
万疊好峰侵碧落，一条流水隔红尘。
润边鹿迹知何代，洞口榴花镇似春。
自恨声名尚牵锁，无因长对社中人。

作者简介：魏万，尝居王屋山，号王屋山人，后改名魏颢，是盛唐诗人李颀的晚辈朋友。上元初登第。初遇李白于广陵，白曰："尔后必著大名于天下。"因尽出其文，命集之。其还王屋山也，白为之序，称其爱文好古。